Хајке Дрехслер

Хајке Габриела Дрехслер (), со моминско презиме Дауте, (, ) — германска и поранешна  источногерманска спортистка. Таа е една од најуспешните натпреварувачки во скок во далечина на сите времиња и исто така имала неколку успеси во спринтерските дисциплини. Таа е единствената жена која во скок во далечина освоила две олимписки златни медали (1992 и 2000 година).

Дрехслер е родена во Гера, Тирингија, во тоа време дел од Источна Германија. Како тинејџерка таа била активна во Слободна германска младина, а во 1984 година беше избрана во Фолкскамер (Volkskammer, Народно собрание) на Источна Германија.

Првично во кариерата, како тинејџерка, била многу успешна во скок во далечина, Дрехслер направила транзиција во светот на елитните спринтови во 1986 година на 21-годишна возраст. Таа се омажила за Андреас Дрехслер во јули 1984 година и оттогаш се натпреварувала како Хајке Дрехслер. Тренер ѝ бил Ерих Дрехслер, нејзиниот свекор.

Освен нејзиниот успех на Олимписките игри, Дрехслер освоила две Светски првенства во скок во далечина (1983 и 1993), како и златни медали во скок во далечина и 200 метри спринт на Светското првенство во затворено во 1987 година. Исто така имала бројни успеси на европските и германските првенства. Најголемиот соперник на Дрехслер во скок во далечина ѝ била Џеки Џојнер-Керси, со која биле многу добри пријатели.

Наводи

Поврзано
Скок во далечина
Атлетика

Надворешни врски
 Daute-Drechsler rzutyiskoki.pl  
 Home page of Heike Drechsler  
 2015 Interview

Категорија:Атлетичарки
Категорија:Германски атлетичари
Категорија:Источногермански атлетичари
Категорија:Живи луѓе